רועי יוזביץ'

רועי יוזביץ' (נולד ב-30 באפריל 1982) הוא סופר, מרצה וחוקר ישראלי רב-תחומי, בעל תואר דוקטור בהנדסת אלקטרוניקה ומדעי המחשב. יוזביץ' ידוע לציבור הרחב בעיקר בזכות הרצאותיו, סרטיו הלימודיים וספריו העוסקים במצוינות והשכלה. יוזביץ' נולד בישראל, שירת כקצין בחיל האוויר בין השנים 2005–2008, בעל תואר ראשון בהנדסת אלקטרוניקה מאוניברסיטת תל אביב. בשנת 2018 קיבל תואר דוקטור להנדסת חשמל ומחשבים באוניברסיטת אריאל על עבודת מחקר בהנחיית פרופסור בועז בן משה. משנת 2012 מלמד באוניברסיטת אריאל, כיהן בעבר כמנהל פרויקט הלוויין הזעיר החברתי הראשון בישראל, במסגרת מעבדת KCG באוניברסיטת אריאל. תחומי המחקר שלו כוללים בין היתר בינה מלאכותית, שיפור דיוק GPS, יעילות אבחונים פסיכולוגיים ושיפור מיומנויות למידה. על אחד ממחקריו יוזביץ' זכה בשנת 2017 במלגת וולף לקידום המדע והאומנות. בנוסף לפעילותו האקדמית, יוזביץ' מרצה בכנסים של חברות וארגונים, בהם הוא מעביר הרצאות וסדנאות בנושאי בינה מלאכותית, מצוינות ולמידה מקוונת. יוזביץ' מעביר הרצאות גם לקהל הרחב ולנוער שוחר מדע. בין השנים 2010–2018 שיתף פעולה באופן הדוק עם תוכנית עתידים מטעם מכון ברנקו וייס, בעיקר בהקשר קידום נוער הפריפריה. מאז שנת 2005 ד"ר יוזביץ' מעלה מופעי בידור ואומנות חושים בהפקות שונות. בשנת 2015 החל לשלב במופעיו מסרים לעידוד מצוינות והשכלה גבוהה.[דרוש מקור] בשנת 2007 כתב והוציא לאור את הספר "ראש גדול - הישגיות, הנאה והבלתי אפשרי". הספר עוסק במצוינות, מתוך סקירה של מחקרים וספרים בתחומי מדעי החברה והמתמטיקה. הספר זכה לשבחים מזוכי פרס נובל פרופסור ישראל אומן, פרופסור אהרן צ'חנובר, פרופסור דן אריאלי, פרופסור טל בן שחר ועוד. בשנת 2017 הוציא לאור את הספר "מהפכת ההשכלה" בהוצאת ידיעות ספרים. הספר עוסק בשיפור מיומנויות למידה עצמאית עם דגש על השכלה מקוונת. בשנת 2019 יצא לאור הספר "האמת הלא נעימה על אינטליגנציה", בו ד"ר יוזביץ' מציג את מחקרו בתחום האינטליגנציה האנושית, מתוך נקודת מבטו של מומחה לבינה מלאכותית. בשנת 2021 יצא לאור ספרו ״הצלחה בלימודים״. בשנת 2020, עלה הקורס הדיגיטלי שלו, "אלגוריתמי ניווט ושערוך מיקום" לאתר קמפוס IL ובשנת 2021 עלה הקורס לפלטפורמת edX העולמית. לד״ר יוזביץ פודקאסט פילוסופי בו הוא מראיין מדענים ואנשי רוח שונים. בנוסף יוזביץ' מעביר בישובו מדי שבוע שיעור במורה נבוכים אשר מועלה ליוטיוב ולאפליקציות הפודקאסטים. נשוי ואב לארבעה ילדים, מתגורר בנופים. ראש גדול - הישגיות, הנאה והבלתי אפשרי, הוצאת לודי, 2007 מהפכת ההשכלה, הוצאת ידיעות ספרים, 2017 האמת הלא נעימה על אינטליגנציה, הוצאת לודי, 2019 הצלחה בלימודים, הוצאת לודי, 2021 מדיה וקבצים בנושא רועי יוזביץ' בוויקישיתוף אתר האינטרנט הרשמי של רועי יוזביץ' רועי יוזביץ', ברשת החברתית פייסבוק רועי יוזביץ', סרטונים בערוץ היוטיוב רועי יוזביץ', באתר גוגל סקולר קורס ה-MOOC "אלגוריתמי ניווט ושערוך מיקום" באתר קמפוס ישראל. מהפכת ההשכלה, ראיון עם ורדה רזיאל ז'קונט ב-103FM רן לוי, על הקשר שבין קסמים וטכנולוגיה, באתר "עושים היסטוריה" (שידור של הפודקאסט וטקסט מלא שלו) גדי איידלהייט, כתבה על הספר ראש גדול, באתר News1 מחלקה ראשונה, 13 בנובמבר 2011 מהפכת ההשכלה, ביקורת של ד"ר דוד יששכרי באתר נוריתה דור הזום: המרצה שיודע איך לשפר את הלמידה מרחוק, מקור ראשון, 28 באוקטובר 2020 שואפים לחלל: לבנות לוויין זעיר בשלושה חודשים, באתר ynet, 17 בינואר 2019 מתוך דבריו בטקס הזכייה אלגוריתמי ניווט ושערוך מיקום, באתר קמפוס IL Bayesian algorithms for Self-Driving Vehicles, edX (באנגלית) העולם של יוזביץ, באתר Spotify מורה נבוכים - הרמב"ם - ד"ר רועי יוזביץ - YouTube, באתר www.youtube.com מורה נבוכים לרמבם - מאת ד״ר רועי יוזביץ, באתר pod.link (באנגלית)